JULIANEHAAB DISTRIKT 401 
der ligger ca. 43 km i Luftlinie Sydøst for Igaliko Fjordens Munding, har et mere 
bugtet Løb end de fleste andre Fjorde i Distriktet. Paa det første Stykke gaar 
Fjorden mod NNØ. og bøjer ved Angmagssivik, ca. 20 km indenfor Mundingen, 
mere østlig, samtidig med, at den deler sig i to Grene, hvoraf Sioralik fortsætter 
i nordøstlig Retning, medens Hovedløbet bøjer skarpt imod Nord og senere mod 
Nordøst samtidig med, at det indsnævres betydeligt og kaldes Amitsuarssuk. 
Fra Fjordmundingen til Bunden af denne Fjordarm er Afstanden ca. 35 km, 
Bredden indtil 4 km. 
Østsiden indtil det første Knæk er ensformig med middelhøje Fjælde og 
ret stejle Skraaninger, medens Vestsiden er lavere og med flere let tilgængelige 
Strækninger, saaledes nærmest Mundingen den lave Halvø, paa hvis Sydspids 
Sydprøven er beliggende, og indenfor den gamle Herrnhuterstation Lichtenaus 
noget højere Omgivelser har Kysten jævne Skraaninger, der efterhaanden gaar 
over i den brede, smukke Slette, som skyder sig ind i Landet fra Bunden af Ka- 
ngerdluluk Bugten, umiddelbart Syd for Nügärssuk Pynten. Lavt Terræn træffer 
man ligeledes i Egnen ved Knækket, men indenfor hæver Landet sig betydeligt, 
særlig paa Pynten mellem de to Fjordarme med det 1600 m høje Akuliaruser- 
ssuaK Fjæld, hvis mægtige, takkede Ryg behersker hele Fjorden (Fig. 5). 
Sioralik er omgivet af høje Fjælde, der falder saa aldeles brat af mod 
Vandet, at det er umuligt at lande. Længst inde, hvor Kysterne er mere til- 
gængelige, lader det sig vel gøre, men er dog forbundet med noget Besvær, da 
den indre Del af Fjordarmen bestaar af en grundet Sandslette, der indtil en 
Afstand af ca. 1,5 km fra Kinguaen falder tør ved Lavvande. Aflejringen skyldes 
en Bræelv, der buldrende udmunder gennem en ganske snæver Kløft paa Øst- 
siden af Fjordbunden. Et andet større Vandløb med flere Grene afvander Dalen, 
der ligger i Forlængelse af Fjordarmen og ved en Sænkning bag Akuliaruser- 
ssuaK staar i Forbindelse med Bunden af Amitsuarssuk. Indlandsisen skyder 
en Årm tæt hen til Sioralik, hvori den tidligere har udmundet. 
Amitsuarssuk har ligeledes stejle Kyster med en ret betydelig Vegetation, 
som tiltager i Yppighed, jo mere man nærmer sig Bunden, hvis jævne Skraaninger 
er dækket med frodigt Pilekrat. ; 
Den allerinderste Vig bøjer skarpt mod NV. og danner saaledes et Slags 
Bassin, hvori der udmunder en ret stor Lakseelv. Denne kommer fra en betydelig 
Sø nogle Kilometer inde i Landet og har ved sit Udløb fra denne et prægtigt 
ca. 62 m højt Vandfald, der ses fra Amitsuarssuk, men hvortil Adgangen over 
et sumpet Terræn og gennem et af de største Krat i Grønland er meget besværlig. 
Foruden de allerede nævnte Bopladser findes endnu 4 andre i Agdluitsox, nemlig 
Akuliarusek paa Fjordens yderste østlige Pynt, Nügärssuk Nord for Kangerdluluk 
samt Ilivermiut og Fiskestationen Sarfå, umiddelbart Syd for Angmagssivik. 
Langs Agdluitsox Fjordens Kyst eller lidt indenfor denne findes Levninger 
af 6 Nordbogaarde, saaledes i Bunden af de to Fjordarme, ved Nepisæt tværs 
over for Angmagssivik og andre Steder, men Bebyggelsen har været sparsom- 
mere end i de nordligere Fjorde. 
Dansk Grønland. II. 26 
